Løten prestegård

Løten prestegård ligger nord for Løten kirke. Både kirke og prestegård har vært på stedet siden middelalderen. Den tidligere prestegården brant ned til grunnen i 1705, og dagens anlegg er fra etter dette. I 1732 bestod prestegårdanlegget av våningshus, borgstue, drengestue, bryggerhus, melkekammer samt et bolighus til, og det var formodentlig en låve på stedet.

Det er imidlertid gjort om adskillig på gårdsanlegget etter dette. En gang i perioden 1796–1814 ble det oppført nytt våningshus. Våningshuset fra 1705 ble gjort om til drengestue, og fra 1879 var den forpakterbolig. Den er siden tatt ned og flyttet til Hedmarksmuseet. Etter at ny prest kom til stedet i 1919, ble flere bygninger (deriblant låven, stallåven, fjøset og  grisehuset) revet, og det ble oppført ny forpakterbolig. Hovedbygningen er i dag fredet.Denne fremstillingen bygger på skildringen hos Løten kommune. Opplysningsvesenets fond opererer med en noe avvikende historikk.

Gårdsdriften er bortforpaktet og ikke en del av prestens virksomhet.

 Referanser 

 Eksterne lenker 

  Opplysningsvesenets fond 
  Løten kommune 


Kategori:Prestegårder i Norge
Kategori:Kulturminner i Løten
Kategori:Fredete byggverk i Innlandet
Kategori:Byggverk i Løten
Kategori:Gårder i Innlandet
Kategori:Bosetninger i Løten